- Vi tjekker op på det hele. Så det er lige fra cabotagekørsel, køre- hviletidsregler til opbygning af lastbilerne for eksempel lygterne. Politiassistent ved Nordjyllands Politi, Peter Lindholt, er onsdag en af dem, som er med i en større kontrol af lastbiler i det nordjyske. Aktionen tager sit udgangspunkt i Nørresundby, hvor lastbiler fra både motorvejen og de omkringliggende veje bliver bedt om at holde ind på parkeringspladsen ved Kvickly, der ligger kort efter, at motorvejen har delt sig i nordgående retning. - Vi har kontrol hele dagen, og vi får også hjælp fra Færdselsstyrelsen, siger Peter Lindholt. Klokken 12 onsdag har der ikke været tale om store lovovertrædelser for hverken lastbiler eller deres chauffører.

Opsummering:
Nordjyllands Politi stopper onsdag lastbiler under en større aktion i Nørresundby.